पेरिस ओलम्पिकको उद्घाटन नदी किनारमा
पेरिस ओलम्पिकको उद्घाटन समारोह जुलाई २६, २०२४ मा सिन नदीमा गर्ने आयोजकले सोमबार घोषणा गरेको छ । यसले खेलाडी र अफिसियलहरूबाट रंगशालामा प्रदर्शन गरेर लामो समयदेखि हुँदै आएको ग्रीष्मकालीन खेलकुदको उद्घाटन परम्परा तोड्ने भएको छ ।
पेरिस — पेरिस ओलम्पिकको उद्घाटन समारोह जुलाई २६, २०२४ मा सिन नदीमा गर्ने आयोजकले सोमबार घोषणा गरेको छ । यसले खेलाडी र अफिसियलहरूबाट रंगशालामा प्रदर्शन गरेर लामो समयदेखि हुँदै आएको ग्रीष्मकालीन खेलकुदको उद्घाटन परम्परा तोड्ने भएको छ ।दुई सय बढी देशका खेलाडी र अफिसियललाई १६० भन्दा बढी डुंगामा झन्डै पोन्ट डे’अस्टरलिजदेखि पेरिसको केन्द्रमा रहेको पोन्ट डे’आइना पुलसम्म ६ किलोमिटर यात्रा गराइने छ । आइफेल टावरको दृश्यावलोकन गर्ने स्थल ट्रोकाडेरोमा समापन समारोह आयोजना गर्ने तालिका सार्वजनिक गरिएको छ ।‘आज विशेष क्षण हो,’ क्यानोइका तीन ओलम्पिक स्वर्ण पदक जितेका टोनी एस्तानगुएटले भने, ‘त्यहाँ धेरै भावना जोडिनेछन् । धेरैको चाहना हुनेछ । उद्घाटन समारोह ठूलो चिन्ह हुनेछ ।’ उनी पेरिस २०२४ आयोजक समितिका प्रमुख पनि हुन् । आयोजक समितिले उद्घाटन समारोहमा ६ लाख दर्शक उपस्थित हुने अपेक्षा गरेको छ, जसलाई उनले ओलम्पिक समारोहकै सबैभन्दा ठूलो हुने बताएको छ ।दर्शक सिन नदीको किनारमा हुनेछन्, जहाँ स्ट्यान्डमा टिकट खरिद गरेका दर्शक हुनेछन् । अरू स्थानमा निःशुल्क सहभागी हुन पाइनेछ । ठूलो इभेन्टलाई कसरी सुरक्षित गर्ने भन्नेमा आवाज उठिरहे पनि फ्रान्सका राष्ट्रपति इमानुएल म्याक्रोनले उक्त योजनामा छाप लगाइदिएका छन् । ओलम्पिकमा पेरिसका आइकोनिक स्थानहरू पनि समेटिने छन् ।सुरक्षा अधिकारीले मानिसको संख्यालाई २५ हजारमा सीमित गर्न आयोजकलाई भनेका थिए भने पेरिस सिटी हलले २० लाखमा सहमत जनाएको बताइएको छ । प्रधानमन्त्री जिन कास्टेक्सले मन्त्रालयहरूको आन्तरिक बैठकमा आन्तरिक मामलासम्बन्धी मन्त्री जेराल्ड डार्मानिनलाई उद्घाटन समारोहमा ओलम्पिक स्थलहरूको सुरक्षाका लागि सुझाव दिन भनेका थिए । उनले जुन २०२२ सबै क्षेत्र र इभेन्ट्सका लागि यो वर्षको अन्त्यसम्म प्रस्ताव मागेका थिए ।एक अन्तर्वार्तामा एस्तानगुएटले भने, ‘ओलम्पिक खेलकुदकै इतिहासमा पहिलोपल्ट हामी खेलाडीहरूलाई सहरको मध्यमा रहेको सिन नदीमा प्रदर्शन गर्न गइरहेका छौं । २०६ देशका १० हजार ५ सय खेलाडी पेरिसमा आउनेछन् । उनीहरूले पूर्वदेखि पश्चिमसम्म पार गर्दै हाम्रो देशकै सबैभन्दा सुन्दर सहर नियाल्ने छन् ।’ उनले थपे, ‘हामीले कम्तीमा ६ लाख मानिसहरू आउने अपेक्षा गरेका छौं, जुन उदाहरणका लागि स्टेड डे फ्रान्स (रंगशाला) को भन्दा १० गुणा बढी हुनेछ ।’‘यो वास्तवमै ऐतिहासिक पहिलो हो,’ उनले भने, ‘हामी सबैभन्दा सुन्दर ढंगले हाम्रो इतिहास, हाम्रो संस्कति र हाम्रो सम्पदामा व्यवस्थापन गर्नेछौं ।’ समारोह निकै उत्कृष्ट र लोकप्रिय हुने उनले दाबी गरे ।बिच भलिबल आइफेल टावरको छायाँमा हुनेछ । आर्चरी लेस इन्भेलिडेस, ‘सहरी खेल’ दाबी गरिएको बीएमएक्स फ्रिस्टाइल, स्केटबोर्डिङ, ब्रेकिङ, थ्री बाई थ्री बास्केटबल ला प्लेस डे ला कोन्कोर्ड पेरिसमा हुनेछ । पूर्वतिरको अन्त्यतिर रहेको च्याम्पस–इलिसिसलाई संसारकै उत्कृष्ट स्थल मानिन्छ ।